anag007/asmitai_wiki_konkani_dataset huggingface dataset:
गोरिला

सादारणपणान मनशाभशेन दिसपी माकडांमदलो व्हड प्राणी. ताच्यो दोन जाती आसात. तातूतली एक जात अस्तंत आफ्रिकेच्या उश्ण कटिबंधांतल्या काँगो न्हंयेच्या देगणांत रावता. तेचपरी गोरिला बेरिगेई ह्या शास्त्रीय नांवाची दुसरी जात उदेंत झाईरे (बेल्जियन काँगो) आनी अस्तंत युगांडांतल्या दोंगरांनी दिश्टी पडटा.
गोरिलाची उंचाय १.२५ ते १.७५ मी. आसता. वजन १४० ते २७५ किग्रें. आसता. मादयेचो आकार नरापरस ल्हान आसता. तोंड, कान, हाताचो बचको आनी पांय सोडून ताच्या सगळ्या आंगार केंस आसतात. ताची कूड बळीश्ट आसता आनी कुडीची तांक जबर आसाता. ताचें मुस्कट अशीर, नाकाच्यो पुडयो व्हड, दोळे बारीक आनी कान ल्हान आसतात.
गोरिलाचो स्वभाव शांत आसता आनी ताका एकांतवास आवडटा. पूण तिडायतकच मात तो एकदम क्रूर जाता. तांचो सुमार २५ जाणांचो एक पंगड आसता. ह्या पंगडाचो एक राखणदार आसता. गोरिला म्हातारो जातकच ताका पंगडांतल्यान भायर काडटात गोरिला शाकाहारी आसून फळां, पानां असलें अन्न खाता. मादी गोरिलाक णव म्हयन्याउपरांत एके वेळेक एकूच पील जाता. रानांतल्या गोरिलाची पिराय सुमार ५० वर्सां मेरेन आसता.
दोंगरार रावपी गोरिलाची बेरिंगेई ही जात काँगो देगणांत रावपी गोरिलाचे जातीपरस व्हड आसता.
अ

‘अ’ हें सगळ्या भासाच्या वर्णमालेंतलें पयलें अक्षर आसून पाणिनीन ताचो उच्चार कंठापसून जाता अशें सांगलां. (अकुह विसर्जनीयानां कण्ठः). वेगवेगळ्या उच्चारा प्रमाण संस्कृत भाशेंत हाचे सानुनासीक आनी निरनुनासीक अशें 18 भेद जातात. हिन्दी आनी हेर भारतीय भासांत ‘अ’ चे फकत ऱ्हस्व आनी दीर्घ उच्चार जातात. फकत दोंगराल वाठारांत, जंय पयसुल्ल्यान लोकांक उलो मारून आपोवचे पडटात तेन्ना प्लुत ‘अ’ चो वापर करतात. ( ‘प्लुत’ म्हळ्यार दीर्घा परस चड असो तीन मात्रां इतलो लांब उच्चार जावपी आकारादी स्वर)
 ‘अ’चे अर्थ सांगल्यात ते अशेः- (1) आदीवर्ण – ‘अक्षराणांकारो s स्मि ’- अक्षरांतलो आकार हांव (गीता 10.33). वाङमयाचें आदी बीज. (2) प्रणवाची पयली मात्रा. (3) नञर्थक – नेति नेति – सुचोवपी. (4) शिव, ब्रह्मा, वायू आनी वैश्वानर. अः शिखायां सिद्धमन्त्रे त्रग्राहे s र्के रथार्वणि । चक्रे कुक्कुटमूर्ध्नीन्दुबिम्बे ब्रह्मेशविष्णुषु ।। (नानार्थमंजिरी)
अर्थ – ज्वाळा, मंत्र, पावस, रथाचो घोडो, चक्र, कोंब्याटी तकली, चंद्रबिंब, ब्रह्मा, शिव, विष्णु हे ‘अ’ चे अर्थ जावन आसात. ‘अ’ चे रचणुकेविशीं वर्णोद्धारतंत्रांत असो उल्लेख आसाः- एक उबी आडी आनी तिका दोन आडयो फुट्टात. एक बागोवन वयर वता आनी दुसरी बागोवन सकयल येता. सनपयलीं चवथ्या शेंकड्यांत ब्राह्मी लिपी पसून आयचे देवनागरी लिपी मेरेन वेगवेगळ्या शेंकड्यांत ‘अ’ च्या रूपाचो बदल जालो तो असोः-
आल्मैदा, आनास्तासिओ तोमाझीनु बारनाबे द

(जल्मः 12 जुलय, 1929 वेळ्ळी-साश्टी; मरणः 25 मे 1978 वेळ्ळी).
गोंयचो सुटके झुजारी. बापायचें नांव कायतानु आल्मैदा. ताणें बी. ए. मेरेन शिक्षण घेतलें, तशेंच पत्रकारितेचोय अभ्यास केलो. 1950 वर्सा मुंबय प्रजासमाजवादी पक्षान आयोजित केल्ले विद्यार्थी चळवळींत ताणें वांटो घेतिल्लो. 1953 वर्साचे सुर्वेक तो ‘ नॅशनल काँग्रेस ’- गोंय संघटनेचो वांगडी जालो. 1954 वर्सा तो हे संघटनेचे मुंबय शाखेचो चिटणीस जालो. उपरांत उरसेलीनु आल्मैदा आनी फेलीक्स आल्मैदा हांचेवांगडा ताणें कलकत्याक ‘ नॅशनल काँग्रेस ’- गोंय हे संघटनेची शाखा सुरू केली. उपरांत ताणें आपले नोकरेक सोडचीट दिवन तो गोंयां आयलो आनी राजकी वावर करूंक लागलो. 15 सुप्टेंबर 1954 दिसा ताका ताच्या वेळ्ळीच्या घरांत धरलो. उपरांत प्रादेशिक लश्करी दंडाधिकाऱ्यामुखार ताची चवकशी जावन ताका आठ वर्सां खर बंदखणीची ख्यास्त फर्मायली. आग्वाद बंदखणींत आसतना तो निरक्षर कैद्यांखातीर वर्ग घेतालो.
सप्टेंबर 1958 वर्सा ताची बंदखणींतल्यान सुटका जाली. गोंय सुटकेउपरांत तो समाजीक आनी राश्ट्रीय वावर करूंक लागलो. 1962 वर्सा ताणें मडगांव शारांत पयली ‘ एम्प्लॉईज काँग्रस ’(Employees Congress) सुरू केली. तशेंच ताणें हॉटेल कामगार संघटना, वेपारी कामगार संघटना आनी छापखानो कामगार संघटना सुरू केल्यो. भारत सरकारान ताम्रपत्र दिवन सुटके झुजांतल्या ताच्या वावराचो भोवमान केला.
अविनाश यशवंत नायक

अविनाश यशवंत नायकहो कोंकणींतलो एक लेखक आनी वावुरपी।
नामो.
इंदिरा गांधी,धानवा,र्थिवी,बार्देश,गोंय-403502
जल्म.
धुळेर,म्हापशें
लेखन.
पुराय लांबायेचीं नाटकां
एकांकिका
ते भायर कांय नभोनाटयां आकाशवाणी पणजे केंद्रावेल्यान आनी कांय नाटकुलीं गोंय दूरदर्शनावेल्यान वितरायल्यांत.
नेमाळयांनी कविता,लेख,कथा आनी हेर साहित्य प्रकार उजवाडाक आयल्यात.
सुनापरांत दिसाळयांत पंचम वेद हेंम नाटका विशी शास्त्रशुध्द म्हायती दिवपी सदर चालू आसा.
अखिल गोंय राज्य पांवडयावेल्या नाटक सर्तीनी मेळिल्लीं इनामां.
गोंमंतक मराठी अकादेमी एकांकिका लेखन सर्त
श्री म्हालक्ष्मी युवक संघ,तळावली,फोंडें,गोंय आयोजीत एकांकीका सर्त.
रंगदेवता कला अकादेमी विद्यालयीन आनी महाविद्यालयीन एकांकिका सर्त
गोंय कला अकादेमी विद्यालयीन आनी महाविद्यालयीन एकांकीका सर्त
मेडावर,सर पीटर ब्रायन

(जल्मः२८ फेब्रुवारी १९१५,रीओ दे जानेरो-ब्राझील मरणः२ ऑक्टोबर १९८७). ब्रिटीश जीवविज्ञानीक आनी वैजकी शास्त्रज्ञ.ताचें शिक्षण मार्लबरो कॉलेज आनी मॅग्डालीन कॉलेज (ऑक्सफर्ड,इंग्लंड)हांगा जालें. पदवी मेळयतकच सर हॉवर्ड प्लोरी हाचे विकृती विज्ञानन प्रयोगशाळेंत कांय दीस काम केल्ल्यान ताका वैजकी जीवविज्ञानांत संशोधन करपाची आवड जाली. १९३५ त ताणें मॅग्डालीन कॉलेजांत ख्रिस्तोफर वेल्श शिश्यवृती मेळयली आनी थंयच वडील प्रयोग-निदर्शक म्हूण ताची नेमणूक जाली. १९३८त ताका त्या कॉलेजचें फेलोपद मेळ्ळें. तेउपरांत तो ऑक्सफर्ड विद्यापिठांत प्राणीविज्ञनाचो व्याख्यातो (१९३८-४७), बर्मिंगहॅम विद्यापिठांत प्राणीविज्ञानाचो मॅसन प्राध्यापक (१९४७-५९),लंडन विद्यापिठाच्या युनिव्हर्सिटी कॉलेजांत प्राणीविज्ञानाचो जॉर्डेल प्राध्यापक (१९५१-६१) आनी लंडन हांगाच्या नॅशनल इन्स्टिट्यूट फॉर मेडिकल रिसर्च सेंटराच्या शस्त्रक्रियाविज्ञानाच्या विभागाचो मुखएल जालो. रॉयल इन्स्टिट्यूशनांत प्रायोगिक वैजकीचो प्राध्यापक म्हणूनय ताणों काम केलें. सुरवेक ताणें उतकसंवर्धनांतल्या वृध्दी नियंत्रक घटकांविशीं संशोधन केलें, पूण दुसऱ्या म्हाझूज काळांत ताचें लक्ष वैजकी जीवविज्ञानाकडे गेलें .जायबंदी जाल्ल्यो तंत्रिका पक्क्यो एकठांय हाडपाखातीर आनी तंत्रिक प्रतीरोपण ताचे योग्य सुवातेर धरून दवरपाखातीर जैव आसंजक (दसोवपी पदार्थ) म्हूण उपेगी पडपी फायब्रिनोजेन ह्या रगत साखळावपी प्रथिनाचो संहत(Concentrated) विद्राव ताणें तयार केलो. झुजांत मरण आयिल्ल्या कितल्याशाच व्यकतींच्या लासून तयार जाल्ल्या जखमांक लागून वैजकी संशोधन परिशदेचे विनंतीनयल्यान मेडाव हाणें भजिल्ले व्यक्तीचेर दुसऱ्या व्यक्तीच्या कातीच्या केल्ल्या प्रतीरोपणाचो शरिरांत स्वीकार न जावपाच्या कारणांचो अभ्यास करपाक सुरवात केली. ताका अशें दिसून आयलें. दर एका मनशांत स्वताचें प्रतीरक्षा तंत्र विकसित जाता आनी प्रतीरोपण तिगोवपाचो काळ कात दिवपी मनीस आनी घेवपी मनीस हांच्यांत कितलें लागींचें नातें आसा, हाचेर आदारून आसता. एकयुग्मजीय वा एकसम जुवाळ्यांतूच न्हय, तर दोट्टीयुग्मजीय आनी भ्रातीय जुंवळ्यांतूय परस्परांमदलें प्रतीरोपण यशस्वी जाता,अशें मेडावर हाका दिसून आयलें.बर्नेट हाणें अशें सुचयलें,गर्भधारणेच्या वेळार प्रतीरक्षात्मक तंत्र विकसित जायना,तर तें क्रमाक्रमान उपार्जित वा संपादित करतात.ताका लागून एकाद्रया जनावराच्या भ्रूणांत भावी दात्याचें एकाद्रें ऊतक अंतःक्षेपित (inject) केलें, तर तें जनावर त्या दात्याच्या खंयच्याय प्रतीरोपणाक सहिष्णू जावपाक जाय. मेडावर हाणें ह्या गृहितकाची चांचणी घेवपाखातीर हुंदरांच्या भ्रुणांत हेर हुंदरांच्या ऊतकांचें अंतःक्षेपण केलें आनी ताचेवयल्यान ह्या बाह्या ऊतकाक प्रतीकार करपी प्रतिपिंडां निर्माण करपाची तांक भ्रुणांत नासता, पूण त्या ऊतकाविशीं प्रतीरक्षात्मक सहिष्णूता प्राप्त जाता, हें पारखून पळयलें. अशा हुंदरांत दात्या हुंदराचे कातीचें प्रतीरोपण यशस्वी जाता, अशें ताका दिसून आयलें. हाचेवयल्यान कृत्रिम रितीन उपर्जित प्रतीरक्षात्मक सहिष्णूता उत्पन्न करूं येता, अशें ताणें सिध्द केलें. उपार्जित प्रतीरक्षात्मक सहिष्णूतेच्या सोदाखातीर मेडावर हाका सर फ्रँक मॅकफार्लेन बर्नेट हाच्या वांगडा १९६० वर्साचो शरीरक्रियाविज्ञान आनी वैजकी विशयाखातीर आशिल्लो नोबॅल पुरस्कार फाव जालो.ताका आनीकूय कितलेशेच भोवमान फाव जाल्यात . ताणें बरयल्लीं कांय पुस्तकां अशीः The Uniqueness of the individual(१९५९),The future of Man (१९६०) ,A hope of progress (१९७२),Advice to a young Scientist (१९७९),The Limits of Science (१९८४).
रिचर्ड्सन, सर ओवेन विलान्स

रिचर्ड्सन, सर ओवेन विलान्स : (जल्म: 26 एप्रिल 1879, ड्यूजबरी, यॉर्कशर मरण: 15 फेब्रुवारी 1959, ऑल्टन, हँपशर).
ब्रिटीश भौतिकीविज्ञ. तापिल्ल्या धातूंपसून जावपी इलॅक्ट्रानांच्या उत्सर्जनाविशीं केल्ल्या संशोधनाखातीर रिचर्ड्सन हाका 1928 च्या भौतिकीच्या नोबॅल पुरस्काराचो भोवमान मेळ्ळो.
1900 वर्सा कँब्रिजच्या ट्रिनिटी कॉलेजाचो अधिछात्र म्हणून निवड जाली. 1904 वर्सा ताणें लंडन विद्यापिठाची डी. एससी. पदवी घेतली. 1900 -06 ह्या काळांत ताणें कॅव्हेंडिश लॅबोरेटरीत तापयनिक उत्सर्जनाविशीं संशोधन केलें. उपरांत 1906 -13 मेरेन तो अमेरिकेंतल्या प्रिन्स्टन विद्यापिठांत भौतिकीचो प्राध्यापक जालो. थंयच ताणें 1944 मेरेन निवृत्त जायसर काम केलें. रॉयल सोसायटीचो यारो संशोधन प्राध्यापक (1924-44) आनी किंग्ज कॉलेजांत भौतिकीच्या संशोधनाचो संचालक म्हणुनय ताणें काम केलें.
रॉयल सोसायटीन 1913 वर्सा रिचर्डसन हाची वांगडी म्हणून निवड केली आनी ताका हूझ (1920) आनी रॉयल (1930) ह्या पदकांचो भोवमान मेळ्ळो. सेंट अँड्रूझ, लीड्स आनी लंडन ह्या विद्यापिठांनी ताका मानादीक पदव्यो दिल्यो. 1939 वर्सा ताका नायट हो किताब मेळ्ळो. तो ब्रिटीश अंसोसिएशनच्या ए विभागाचो अध्यक्ष (1926-28), अमेरिकन फिलॉसॉफिकल सोसायटीचो सदस्य (1911) आनी इंडियन अँकॅडमी ऑफ सायन्सेसचो मानादीक वांगडी आशिल्लो. ताचे 130 सुमार संशोधनाचेर निबंद आनी द इलॅक्ट्रॉन थिअर ऑफ मॅटर (1914), दी एमिशन ऑफ इलॉक्ट्रिसिटी फ्रॉम हॉट बॉडीस (1916) आनी मॉलिक्यूलर हायड्रोजन अँड इट्स स्पॅक्ट्रम (1934) हे ग्रंथ उजवाडा आयले. -कों. वि. सं. मं.
Efezkarank Pauluchem Potr

Efezkarank Pauluchem Potr.
Epistle to the Ephesians
Efezkarank Pauluchem Potr.
Roma xarant Paulu poile pavtt bondkhonnint aslo tedna, sumar 63 vea vorsa tannem hem potr boroilem.
Tikikus hannem hem potr Dhaktte Azient haddlem; hea potra borabor, Koloskarank boroil’lem potr-ui tannem vhelem. Filemonak boroil’lem potr gheun, tikikusa borabor Onesimus gelo.
Efez hem Ostomteche Dhaktte Azientlem mukhel xar. Paulun sumar 53-56vea vorsmnim thoim Xubhvortoman porgott kel’lem. Hache uprant, sumar 200 kilometry pois udentik aslolea Laodiseia xarant, Efezachea kristanvm udexim, zaitea zannamnim Jezuk aplo ani somestancho Soddvonnar mhonn manun ghetlo. Kristanv bhavarth manun ghetlolea modem khub zannam videxi aslim, punn Judevancho ek lhan zomo-I aslo. Bhas ani vixoi pollelear, hem potr Koloskarank boroil’lea potra sarkem dista, punn zaiti onto rasa. Tem khol ani bore pod’dotin manddlolea kolponamnim bhorlolem. Hea potrachi mukhel chintna hi : Povitr-Sobha Jezu Kristachi Guddart Kudd; he Sobhe modem, Jezu sovem ani Jezu udexim, Dev Aplem Jivit he Sobhechea vangddiank dita. He Guddar Kuddichea jivitachem mukhel totv hea potrant ukteponnim oxem dakhoilam : Jezu Krista ani Tachea sandheam modem ekvott asa. Uprant, hea xrextt ekvottant rigleant tannim koxe bhaxen novem jivit jieunk zai tem sangun, hea potrant thoddeo adnia ani xiddkavnnio dileat.
Hea Potrachi manddavoll oxi :.
Prostavna : 1 : 1-2
Jezu Krist ani Povitr-Sobha : 1 : 3-3:21
Jezy Krista sovem novem jivit : 4 : 1-6 : 20
Sompadnni : 6 : 21-24
Polleiat.
Epistle_to_the_Ephesians
Books_of_the_Bible
Bible
Marku Pormannem Jezu Kristachem Xubhvortoman

Marku Pormannem Jezu Kristachem Xubhvortoman.
Gospel of Mark
Marku Pormannem Jezu Kristachem Xubhvortoman.
Dusrem Xubhvortoman Markun boroilem. Novea Korarant taka khub pavtti “Juanv Marku” mhonnttat. Taka ani tache avoik purvile Povitr-Sobhent vhodd man also. Jerusaleant tanchem ghor aslem ani thoichim kristanv bhavbhoinn aplea zomatink tea ghorant ektthai zatalim. Paulun ani Barnabasan Siprus zunvear dhormporgottnnechi bhonvddi keli tedna, Marku tanchea bhaga also. Romak astana, 60vea vorsa, Kristanv zal’lea lokak Markun Grik bhaxen aplem Xubhvortoman boroilem. Poilim thaun Kristi lokan manun ghetlam tea pormannem, Pedruchi xikounn boroun dovor mhonn Romkaramnim Marku koddem maglolem.
Markucho hetu mhollear Jezu amcho Soddvonnar ani Devacho Put mhonn dakhounk. Hea karonna pasot Marku Jezuchea provochona poros Tachea ochorianchi odik khobor korta. Punn thoddeo ghoddnnio dita teo itle bariksannin dita, ki teo tannem khaxa polleleo-xeo distat. Tachi bhas sarki sompi, punn sobit ani khotkhotit.
Tacho mukhel vixoi mhollear khursar marlolo Soddvonnar. Eke vatten, Jezu Devacho Put mhonn khud Bap, devchar ani mon’xam porian Take govai ditat; ani Jezu Apunnuch vismitam korum. Devchar kaddun, Apnnak patkam bhogsunchi podvi asa mhonn dakhoun, adi, hem sot ruzu korta. Punn, dusre vatten, Judev lok Jezu Devacho Put mhonn sompeponnim manun ghena, Judevanche odhikari Tache dusman zatat, Tache xis legun Taka somzonant; Tacher virodh itlo choddta ki Taka nanch Korunk chodd-chodd lojechi ani vollvolleanchi xikxa taka Romi sorkara koddchi magun ghetat : taka khursar martat.
Hem sogllem Devache guddart ievzonne pormannem ghoddlem ani Devanuch Jezuk punorjivont korun Apnnem nemlolea Krist-Soddvonnarak vhoddlem zoit dilem mhonn Marku aplea Xuubhvortomanant sangta.
Hea Xubhvortomanachi manddavoll oxi asa :
Xubhvortomanachi survat : 1 ; 1-13
Galileiant Jezucho bhovxik vavr : 1 : 14-9:50
Galileiant thaun Jerusaleak : 10 : 1-52
Jezuchem nimannem satollem : 11: 1-15:47
Jezuchem punorjivontponn : 16 : 1-8
Jezuchim dorxonam anis org-proves : 16 : 9-20
Polleiat.
Books_of_the_Bible
Gospel_of_Mark
Bible
बियात्रीस जोसफीन फेर्नांडीस

बियात्रीस जोसफीन फेर्नांडीस ही एक तियात्रीस्त.
वावर.
तिणें तियात्राच्या मळार खुबश्या काम केलां.बियात्रीस जोसफीन फेर्नांडीस हिका तियात्राच्या मळार बेटी नाज ह्या नांवान वळखतात. बॅटी नाज हिणे अभिनय करपाची सुरवात1958 ह्या वर्सा पयलेच फावट मेंगलोरचे माचयेर मोवरीस काबराल हाणें दिग्दर्शीत केल्ल्या देशवत ह्या नाटकांत केली.उपरांत तिणें मोवरीस काबरालाच्याभोरवांसो,वादोळ,ओनीत, आदी ह्या तियात्रानी काम केलें.तिणें फ्रांसीस कासियाच्या तियात्रांत मांय ती मांय,म्हातारो चारबेला हातूंत काम केलें.तिणें1970 ह्या वर्सा रिको रोडाच्या गोंयचे माचयेर वोनी आनी देर ह्या तियात्रांत सुरवात केली.सी. आल्वारीसाचो पुराय बायलांचो तियात्र खंयचो साक्रामेंतह्या तियात्रांत लेगीत तिणें अभिनय केलो. सी. आल्वारीसान बरयिल्ल्या तोंड बंद कर,तुजे दोळे,तुजें दुरीग म्हज्या भाटांत अश्या खुबश्या नामनेच्या तियात्रांनी तिणें अभिनय केलो.प्रेम कुमार,एम. बोयर,रोजफर्न्स,रॅमी कोलासो,रुजारीयो रोड्रीगीस,क्रिस-मीना,टीटा-प्रेटो,मिनीन दे भांडार, आदी ह्या कांय नामनेच्या कलाकरां बरोबर तिणें तियात्रांत काम केलें.अभिनय करपाच्या गुणां भायर, तिका मधुर आवाजान गावपाचें देणें मेळिल्लें.नामनेचेसंगीत दिग्दर्शक रोजरी फर्न्स,एम बोयर,सी. आल्वारीस, प्रिन्स जेकब,काँनी एम, जूनीयर रोड हाच्या आडयो सी.डी.त आनी आल्बमांनी आपल्या सुंदर आवजान तिणें गितां गायलीं.2008 ह्या वर्सा जानवरी म्हयन्यांतमांड सोबाण.मैंगलोर हाणें आयोजीत केल्ल्यागिनीस बूक ऑफ वर्ल्ड रिकॉर्डा खातीर बॅटी नाजाक अंतराष्ट्रीय मळार थांबनासतना गावपाची संदमेळ्ळी आनी तिणें तातूंत वांटो घेतलो.
पुरस्कार.
बॅस्ट सिंगर अवॉर्ड बरे गायक म्हणून पोयनारी 1965 वर्सा श्रीमती तालेयारखान हांचेकडल्यान मेळ्ळो.
बॅस्ट एक्ट्रस बरे संवंगा करपी इनाम 1978 वर्सा रुझारियो रोड्रीगीसाचो उजवाड पालयलो हातूंत मेळ्ळो.
गुलाब बॅस्ट एक्ट्रसअवॉर्ड1985
कोका कोला ग्रेट परर्फोमर अवॉर्ड1998
कला एकादेमी अवॉर्ड,गोंयांत 2010
ताजमहाल

ताजमहाल संवसारीक नामना मेळिल्ली,शहाजहान राजान बांदिल्ली एक खबर. ही वास्तू आग्रा शारापसून तीन मैलांचेर यमुनाचे देगेर आसा.इ.स.1631 वर्साचे सुर्वेक मुगल सम्राट शहाजहान हाची बेगम अर्जुमंदबानू वा मुमताजमहाल हिका मरण आयलें. तिचें एक यादस्तीक बांदचें,अशें शाह जहानान थारायलें आनी आगराचे दक्षिणेक राजा जयसिंगाचे मालकीचो जागो विकतो घेवन थंय मुमताजाचें दफन केलें आनी ताजमहालाची ही इमारात बांदली.हे इमारतीच्या बांदकामाक 22 वर्सां काम करताले.त्या काळांत,ताजमहाल 6 कोटी रुपया खर्च आयलो,अशी म्हायती बादशहानाम्यांतल्यान मेळटा.
यमुनेच्या कांठार,उदकाच्या प्रवाहाक काटकोनांत 579,12 मीटर दक्षिण-उत्तर असो चवकोन 304.80 मीटर ×304.80 मी ताजमहाल आणि ताच्या दो आनी जवाब ह्यो दोन इमा वटेंतलो 137.16मीटर ×चवकोनांत प्रवेशदार,चौक,पआसा. सरभोंवतणीं तांबडया फातरांनी बांदिल्ली ऊंच वणत आसा.फुडल्या प्रवेशदारांतल्यान भितर वतकच चौकां गेल्यार,ताजमहाल मुखावयले व्हडले बागेचें प्रवेशदार दिश्टी पडटा.ह्या बांदिल्ल्या प्रवेशदारांतले कमानीभोंवतणीं धव्या संगमरवरी अक्षरांनी कोरांतल्यात.बागेंत मदीं धांवत्या उदकाचो प्रवाह दवरला.प्रवेशदारासावन महालामेरेन रस्त्याच्या दोनूय वटांनी सुरुचीं झाडां आनी पाचवेचार तण आसा..उदेंत-अस्तंत मध्यरेशांचेर कारंजीं आनी व्हांवत्या उदकाचे पाट आसात.अस्तंती वांटांच्या तोंकांचेर वण्टीमतलीं प्रवेशदारां आसात.
बागचे मदीं मातसो ऊंच धव्या संगमरवराचो चौथरो,तातूंत तळें,सामकार रुंद तांबडया फातरांचो चौथरो,ताचेर दोनूय वटांनी दोन इमाराती आनी तांचेमदीं एका ऊंच धव्या संगमरवरी चौथऱ्याचेर ताजमहाल क्षेत्रफळ 95.40 मीटर ×95.40 मीटर आनी 6.70 मीटर इतली आसा ताजमहालाची वास्तू 56.70 मीटर घनचवकोन चार दिशांच्या चार मुखेल वटांनी 28 मीटर उंचायेचीं प्रवेशदारां आनी कोनशांनी घुमट आशिल्ल्यो चार सत्र्यो आसात.
हे वास्तूभितर मदीं फक्त दर्शनाखातीर दोन कबरी आसात,पूण मुखेल कबरी तळघरांत आसात.ताजमहालाच्या 17.67 मी.आनी उंचाय 22.55 मी. मुखेल पृश्ठभागांचेर संगमरवर कोरांतून भितर रंगीत खडे आनी कोरीव जाळ्यो बसयल्यात.ह्यो जाळ्यो अशे तरेन बसयल्यात,की भायलो उजवाड सहजतायेन भितर येता. हे कोणेम तयार केलो हाचेविशीं बरेच वाद आसात. तेविशीं जेरोनिमू, वेरोनेव, ऑस्टिन, दबोर्दो, उस्ताद इंफादी, उस्ताद अहमद लाहोरी आनी हेर जायत्या जाणांचीं नांवां घेतात हाचेवेल्यान हो नमुनो देशी तशेंच विदेशी कलाकारांनी तयार केला असो तर्क काडप जाता.हिंदू शिल्पशास्त्राच्या सिध्दांतांचें पालन करुन ही निर्मिती केल्या. मदीं घुमट,घुमटाच्या मुळाकडेन कमळाच्यो पाकळ्यो आनी आनी शिखराचेर त्रिशूळ आसा संवसारभरच्या पर्यटकांखातीर, ताजमहाल एक खाशेलें आकर्शण जावन आसा
ಎ. ಪಿ. ಜೆ. ಅಬ್ದುಲ್ ಕಲಾಂ

ಎ. ಪಿ. ಜೆ ಅಬ್ದುಲ್ ಕಲಾಂ ಭಾರತಾಚೊ ೧೧ ವೊ ರಾಷ್ಟಪತಿ, ವಿಜ್ಞಾನಿ, ವಿಜ್ಞಾನಿಚೊ ಆಡಳಿತೆಚೊ ಅಧಿಕಾರಿ. ಅವುಲ್ ಫಕೀರ್ ಜೈನುಲಬ್ದೀನ್ ಅಬ್ದುಲ್ ಕಲಾಂ ೧೫ ಅಕ್ಟೋಬರ್ ೧೯೩೧ ಥಾವ್ನ್ ೨೭ ಜುಲೈ ೨೦೧೫ ಪರ್ಯಾಂತ್ ೨೫ ಜುಲೈ ೨೦೦೨ ಥಾವ್ನ್ ೨೫ ಜುಲೈ ೨೦೦೭ ಪರ್ಯಾಂತ್ ಭಾರತಾಚೊ ೧೧ವೊ ರಾಷ್ಟ್ರಪತಿ ಜಾವ್ನ್ ಆಸ್‌ಲ್ಲೊ.
ಪರಿಚಯ್.
ತೊ ಜಲ್ಮೊನ್ ವಾಡ್‌ಲ್ಲೊ "ತಮಿಳ್‌ನಾಡಚ್ಯಾ ರಾಜೇಶ್ವರ೦ತ್ ತಮಿಳ್ ಮುಸ್ಲಿಂ" ಕುಟ್ಮಾಂತ್ ಜಲ್ಮಾಲೊ. ತೊ ಭೌತಶಾಸ್ತ್ರ ಆನಿ ಅಂತರಿಕ್ಷಯಾನ ಇಂಜಿನಿಯರಿಂಗ್ ಅಧ್ಯಾಯಾನಾ ಉಪ್ರಾಂತ್ ಚಾಳೀಸ್ ವರ್ಸಾಂ ಪರ್ಯಾಂತ್ ರಕ್ಷಣಾ ಸಂಶೋಧನೆ ಅನಿ ಅಭಿವೃದ್ಧಿ ಸಂಶೋಧನ್ (ಡಿ.ಅರ್.ಡಿ.ಓ) ಆನಿ ಭಾರತೀಯ ಬಾಹ್ಯಾಕಾಶ ಸಂಶೋಧನ್ ಸ೦ಸ್ಥೊ "ಇಸ್ರೋ" ಮ್ಹಳ್ಯಾ ಗಾವಾಂತ್ ವಿಜ್ಞಾನಿ ಅನಿ ವಿಜ್ಞಾನ ವ್ಯಾವಾಸ್ತಾಕ್ ಜಾವ್ನ್ ಕಾರ್ಯೆಂ ನಿರ್ವಾಹಣ್ ಕೆಲಾಂ. ೧೯೯೮ಆಂತ್ ಚಲ್‌ಲ್ಲ್ಯಾ ಭಾರತೀಯ್ ಪೋಖ್ರಾತ್ ೨ ಪರಾಮಾಣು ಪರಿಕ್ಷೇಂತ್ ತಾಂತ್ರಿಕ್ ಜಾವ್ನ್, ರಾಜಕೀಯ್ ಜಾವ್ನ್, ಪ್ರಮುಖ್ ಕಾಮ್ ಕೆಲಾಂ. ೨೦೦೨ ಆಂತ್ ಅಡಳಿತಾ ಪಕ್ಷಾ ಆನಿ ಭಾರತೀಯ್ ಜನತಾ ಪಕ್ಷಾ ಅನಿ ವಿರೋಧ್ ಪಕ್ಷಾ ಭಾರತೀಯ ರಾಷ್ರ್ಟೀಯ ಕಾಂಗ್ರೆಸ್ ದೋನಿಯ್ ಪಕ್ಷಾಚಾ ಸಹಾಕಾರಾನ್ ರಾಷ್ರ್ಟಪತಿಚಿ ಸೇವಾ ದಿಲ್ಲ್ಯಾ ಉಪ್ರಾಂತ್ ಶಿಕ್ಷಣ್ ಬೊರೊವ್ಪಿ ಅನಿ ಸರ್ವಾಜನಿಕ್ ಸೇವೆಚ್ಯಾ ಜೀವಾನಾಕ್ ಪರ್ತಲೊ.
ಭುರ್ಗ್ಯಾಂ ಪಣಾರ್ ಅನಿ ಶಿಕ್ಷಣ್.
ತೊ ಜಲ್ಮೊನ್ ವಾಡ್‌ಲ್ಲೊ ತಮಿಳ್‌ನಾಡಚ್ಯಾ ರಾಜೇಶ್ವರಾಂತ್ ತಮಿಳ್ ಮುಸ್ಲಿಂ ಕುಟ್ಮಾಂತ್ ಜಲ್ಮಾಲೊ. ತಾಚ್ಯಾ ಬಾಪುಯ್ಚೆ ನಾಂವ್ "ಜೈನುಲಬ್ದೀನ್". ತೊ ಬೋಟಿಸೊ ಮಾಲಕ್ ಜಾವ್ನ್ ಆಸ್‌ಲ್ಲೊ. ತಾಚ್ಯಾ ಆವಯ್ಚೆ ನಾಂವ್ "ಅಶಿಮಾ" ಘರಾಚ್ಯೆ ಕಾಮ್ ಕರ್ತಲಿಂ. ತಾಕಾ ೪ ಜಣ್ ಭಾವ್ ಆನಿ ಭಯ್ಣಿಂ ಪಯ್ಕಿಂ ನಿಮಾಣೊ ಪೂತ್ ಜಾವ್ನ್ ಅಸ್‌ಲ್ಲ್ಯಾನಿ ಲ್ಹಾನ್ ಪಣಾರ್ ಕಾಮ್ ಸುರು ಕೆಲೆಂ. ತಾಚ್ಯಾ ಬಾಪುಯ್ಕ್ ಪಯ್ಶೆಚಿಂ ಕುಮಕ್ ಜಾವ್ಚೆಂ ಖಾತಿರ್ ಇಸ್ಕೊಲಾ ಥಾವ್ನ್ ಯೇವ್ನ್ ಸಂಜೆಚೆ ಪೆಪಾರಾಂ ವಿಕ್ತಾಲೊ. ತೊ ಲ್ಹಾನ್ ಪಣಾರ್ ಮಸ್ತ್ ದುಬ್ಳ್ಯೊ ಜಾವ್ನ್ ಅಸ್‌ಲ್ಲೊ. ಸಕಾಳಿಚೆಂ ೪ ವ್ಹರಾರ್ ಉಟೊನ್ ಆಪ್ಲೆ ಶಿಕಾಪ್ ಶಿಕ್ತಾಲೊ. ತಾಕಾ ಲೆಕ್ಕಾಂತ್ ಮಸ್ತ್ ಅಸಕ್ತ್ ಅಸ್‌ಲ್ಲಿ. ೧೯೫೪ ಇಸ್ವೆಂತ್ ಮದ್ರಾಸ್ ವಿಶ್ವವಿದ್ಯಾನಿಲಯಾಂತ್ "ಭೌತಶಾಸ್ತ್ರಂತ್" ಪದವಿ ಅಪ್ಣ್‌ಲ್ಲಿಂ.
ವೃತ್ತಿ ಜೀವನ್.
ವಿಜ್ಞಾನಿ ಜಾವ್ನ್, ಎಕ್ಲ್ಯಾಕ್ ಸಲ್ವೊಂಕ್ ಮೊಸ್ತ್ ಸುಲಭ್ ಜಲ್ಯಾರ್ ಎಕ್ಲ್ಯಾಕ್ ಜಿಂಕೊಂಕ್ ಮೊಸ್ತ್ ಕಷ್ಟ್. ೧೯೬೦ ಆಂತ್ ಮದ್ರಾಸಾಂತ್ ತೊ ರಕ್ಷಣಾ ಸಂಶೋಧನೆಂತ್ ಆನಿ ಅಭಿವೃದ್ಧಿ ಸಂಸ್ಥೆಂತ್ ವಾಯುಯಾನ ವಿಜ್ಞಾನಿ ಜಾವ್ನ್ ನೇಮಕ್ ಜಾಲೊ. ಉಪ್ರಾಂತ್ ಕಲಾಂ ರೋಹಿನಿ ಉಪಗ್ರಹ್ ೧೯೮೦ ಆಂತ್ ಭೂಮಿಚಾ ಕಕ್ಷೆಕ್ ಸೆರ್ವಾಲೊ ಆನಿ ಭಾರತಚೆಂ ಪಯ್ಲೆಂ ಉಪಗ್ರಹ ಉಡೊಂವ್ಚೆ ಇಂಜಿನಾಂತ್ ನಿರ್ದೇಶಕ್ ಜಾವ್ನ್ ಆಸ್‌ಲ್ಲೊ. ೧೯೬೫ ಆಂತ್‍ಚ್ ತಾಣೆ ಎಕ್ಸುರೊ ಜಾವ್ನ್ ಕಾಮ್ ಕೆಲೆಂ. ಭಾರತ ಕ್ ಕ್ಷಿಪಣಿ ಆನಿ ರಾಕೆಟ್ ತಂತ್ರಜ್ಞಾನಾಂತ್ ಸುರು ಕೆಲ್ಲೆ ವರ್ವಿಂ ತಾಕಾ ಕ್ಷಿಪಣಿಚೊ ಜನಕ ಮ್ಹನೊನ್ ಅಪಯ್ಲೆಂ. ತೊ ೨೦೧೧ ವ್ಯಾ ವರ್ಸಾಂ ಭ್ರಷ್ಟಾಚಾರಾ ವಿರೋಧ್ ಉಲಯ್ಲೊ. ೨೦೦೨ ರಾಷ್ಟ್ರಪತಿ ಚುನಾವಣೆಂತ್ "ಲಕ್ಷ್ಮೀಸೆಹೆಗಲ್" ವಿರೋಧ್ ೧,೦೭,೩೬೬ ಚಡ್ತಿಕ್ ವೋಟಾಂತ್ ಜಿಕ್ಲೊ. ೨೫ ಜುಲೈ ೨೦೦೨ ಥಾವ್ನ್ ೨೫ ಜುಲೈ ೨೦೦೭ ಮ್ಹಣಾಸರ್ ರಾಷ್ಟ್ರಪತಿ ಜಾವ್ನ್ ಸೆವಾ ದಿಲ್ಯಾ. ಭುರ್ಗಿಂ ಮ್ಹಳ್ಯಾರ್ ತಾಕಾ ಮೊಸ್ತ್ ಮೋಗ್. ಭುರ್ಗ್ಯಾ ಸಾಂಗಾತಾ ಭರ್ಸೊನ್ ತಾಂಕಾ ಮಹೆತ್ ದಿತಾಲೊ ಹೆಂ ತಾಚೆಂ ಸದಾಂಚೆ ಕಾಮ್ ಜಾವ್ನ್ ಆಸ್‌ಲ್ಲೆಂ.
ಮರಣ್.
ಡಾ. ಅಬ್ದುಲ್ ಕಲಾಂ ಜುಲೈ ೨೭ ೨೦೧೫ ವ್ಯಾ ವರ್ಸಾ ಶಿಲ್ಲಾಂಗ್ ಶಿಕ್ಷಣ್ ದಿಂವ್ಚಾ ಸಂದರ್ಭಾರ್ "ಕಾಳ್ಜಾ ಘಾತಾಕ್" ಬಲಿ ಜಾಲೊ. ತ್ಯಾ ನಂತರ್ ಅಸ್ಪತ್ರೆಕ್ ಸೆರ್ಸಿಲೆಂ ಜಲ್ಯಾರ್‌ಯಿ ವಕಾತ್ ಲಾಗಾನಾಸ್ತಾನಾ ತಾಣೆಂ ಪ್ರಾಣ್ ಸೊಡ್ಲೊ. ೩೦ ಜುಲೈ ೨೦೧೫ ಆಂತ್ ಡಾ. ಅಬ್ದುಲ್ ಕಲಾಂ ಜಲ್ಮಾಲ್ಲ್ಯಾ ಗಾವಾಂತ್ ನಿಕೆಪಿಲೊ.
दीस तशी घडी कणूच नकळो वपार

दीस तशी घडी कणूच नकळो वपार.
Dis toxi Ghoddi konnuch Nokllo Vopar - The Doorkeeper ( Parable )
वपारिंचो हेतू.
तेदनां शिसांनीं लागीं सरुन ताका विचारलें: "वपारींनीं तांचे कडे कित्याक उलयताय?" ताणें परतीपाळ केलो: "कित्याक सर्गींच्या राज्याचे गूट वळखूंचें देणें तुमकां दिल्लें आसा; तांकां हेरांक ना. आसा तांकां देव आनींक-उय दितलो आनी तांचें माप भरन अत्तलें; पूण ना तांकां, आसा तें पोरयान तांचे कडलें देव काडून घेतलो. देखून हांव वपारींनीं तांचे कडे उलयतां, कित्याक पळेवन-उय तांकां दिसना, आनी आयकुन-उय तांकां आयकना आनी समजयी ना."
इजायासान अशें आदींच सांगललें तें तांचे सवें पाळोन येता:
"आयकुन-आयकून तुमकां काय, समजचें ना; पळेवन-पळेवन तुमकां काय दिसचें ना. कित्याक ह्या लकाचें काळीज जोड-निबर जालां, तांचे कान भेरे जाल्यात, तांचे दोळे धांपलले आसात; ना तर दोळयांनीं तांकां दिसूंक लागतलें, कानांनीं तांकां सारकें आयकुंक मेळतलें, मनान तांकां समजतलें, आनी, तीं परतून येवन, हांव तांकां बरीं करीन ."
दीस तशी घडी कणूच नकळो वपार.
पवित्र पुसतक ː मार्क १३:३३-३७
३३ चत्राय धोरात, जाग्रोण करात; तोर वêळ केदना पावतलो तो तुमी नकळत.
३४ प्रवास करुंक वेत्या कण-एकल्या मनशा सार्कें तें: आपलें घर-दार सानडून तो जण-एकल्या चाक्रान कितें करुंक जाय ताची सततिया तांकां दिता; आनी दार-राखण्याक जाग्रूत राव म्हण सांगून भायर सर्ता.
३५ देखून तुमी जाग्रूत रावात; कित्याक घराचो धनी केदना येतलो, तीनसानां, मद्यानीर, कंब्याच्या सादार, की फांत्या पाह्रार, तें तुमी नकळत;
३६ ना जाल्यार, तो अवचितूच पावत आनी तुमी ताका न्हिदललीं मेळशात.
३७ तुंकां सांग्तां तें सगळ्यांक सांग्तां: जाग्रूत रावात.
“वपारिंनीं उलयतलं, संवसार रचलल्याक गुपीत आसललेो वसतू उक्तेो कर्तलं”, हें प्रवादियाचें उतर अशें खरें जालें. (मातेव १३:३५)
पळेइयात न्याळ.
The Doorkeeper, Commentary and Meditation
श्रीधर रामा तांबा

श्रीधर रामा तांबा (जल्म - 21 जून 1923, पणजी, तिसवाडी) गोंयच्या सुटकेझुजारी ताणें लिसेंवाच्या सातव्या वर्सामेरेन शिक्षण घेतलें. तेचपरी कायद्याची परिक्षा दिली. गोंयच्या राश्ट्रवाद्यांचे तो खंयचेच राजकीय संस्थेंत नाशिल्लो. तरी सुटके झुजारी शिरुभाऊ लिमये, मोहन रानडे. दासू चाफडकर. शंभू पालकार, कैष्णनाथ भट. प्रभाकर वैद्य हया मनशांक बंदखणींत सवलती मेळच्यो देखून ताणें अप्रत्यपणान वावर केलो. हाका लागून पुर्तुगेज अधिकाऱ्यांच्या मनांत ताचेविशीं दुभाव उपरासलो. 7 ऑकटोबर 1957 ह्या दिसा पोलिसांनी ताका अटक केलो. तशेंच ताच्या घराचेर धाड घालून थंयची राश्ट्रीय पत्रकां जप्त केलीं.
हेग न्यायालयांत वापरपाखातीर, दादरा आनी नगरहवेली संबंदींच्या कागदपत्रांची एक प्रत ताणें भारत सरकाराक दिली असो ताचेर आरोप दवरलो. बेळगांवच्यान वितरावणी जावपी Voz de liberdade (voice of liberty) ह्या रेडिओखातीर गोंयच्या राजकी आनी अर्थीक खबरो पावयल्यो होय ताचेर आरोप आशिल्लो. एप्रिल 1959 ह्या दिसा ताका प्रादेशिक लसकरी न्यायालया मुखार उबो करुन, तीन वर्सां बंदखणीची खास्त फर्मायली. ऑगस्ट 1960 ह्या काळांत बंदखणींतल्यान ताची सुटका जाली. भारत सरकारान ताम्रपत्र दिवन ताचो भोवमान केलो.
Tak

Tak dhom-i dhoullun lonni kaddttokoch urta to podarth. Lonneachea utpadonant ho uppodarth mhonnun melltta. Lonneachea utpadonakhatir zor goddi sai (moli)vaprot zalear takachem songhtton sai naxil'lea dudauri zata,punn ambott sai vaporlear mat takant lekttik aml (ambsann) chodd asta.Dhom-i dhoullottana tatunt udok ghalchem poddott.. Te khatir tak dhoullun lonni kaddlem mhonnttokoch patlloxem tak urta.Tajem tak ruchin ambsar lagta ani taka ek prokarochi ruchuy yeta.Xellem tak chodd ambott zata.
Tachi ruch koddoutt zata ani ambottoso vas marta..Takaposun takachi koddi,motthttha osle podarth kortat va taka nikttem pietat.Takachea dor 100 gramant 95.5% udok,0.8 prothinam,1.1 mogoz.0.5 her karbohaiddrett,30 migre ,kelxiyom' 30 migre..Fosforos,0.8 migre.Lokhonn asun tancheposun 15 kelri urza 1900 meren takacho upeg dukrank laupakhatir kortale.Punn fuddem takantlea arogyodaik anni puxttik gunnodhrmankhatir tem ek lokpriy pey zalem.Omerikechi somyukt somsthanam ani kenddant vhodd promannant tak battlent va khokeant silbond korun hottelam,dukanam ani xitpeyogrihamni vikuk dourotat. Kainkodden sai naxil'lea dudant ek prokaroche sukxmozontu ghalun tem ambounk dourotat.Hem tak sodchea takaporos datt asta.Ayurvedant takache udok ghal'le ani udok ghalunk naxil'le,toxench lonni axil'le ani lonni naxil'le oxe prokar sangleat.Takache samanea gunn oxe asat-godd,ambott ,torott,uxnn pothyokor ani xukrodhatuk hitkor.
Polleiat.
Buttermilk
Chaas
डॉ. पांडुरंग वासुदेवसुखात्मे

डॉ. पांडुरंग वासुदेवसुखात्मे
ताचो जल्म.
एक प्रसिध्द भारतीय संख्याशास्त्रज्ञ आनी आहारतज्ञ. ते प्रतिदर्शन सिध्दांत आनी कृषी सांख्यिकींतल्या प्रायोगीक अभिकल्पाचे प्रवर्तक आनी अधिकारी व्यती आशिल्ले. सुखात्मे हांचो जल्म सातारा जिल्हांतल्या खटाव तालुक्यांतल्या बुध गांवांत जालो. तांच्या बापायचें नांव वासुदेव नांव वासुदेव हरी सुखात्मे आनी आईचें नांव सत्यभामाबाई आशिल्लें. सुखात्मे कुटुंब 1919 वर्सा पुण्यात आयले. मॅट्रिकेचे परिक्षेंत ते पयल्या क्रमांकान पास जाले.
शिक्षण.
1932त तांणी फगर्युसन म्हाविघालयांतल्यान मंबई विघापिठाची गणितांतली बिएस्सी ही पदवी घेतली. शिश्यवृत्यांच्या आधारान आनी जायत्या जाणांनी केल्ले मजतीक लागून ते उच्च शिक्षणा खातीर इंग्डंडाक गेले. संखयाशास्त्रांत (सांख्यिकींत) मौलीक संशोधन करून तांणी लंडन विघापिठाची पिएचडी पदवी मेळयली (1936). 1939त तांकां डिएस्सी पदवी मेळ्ळी. तांचो प्रबंधाचो विशय ‘द्विविभाजीत फलन’ (बायपार्टिशनल फंक्शन्स) हो आशिल्लो. बनारस हिंदू विघापिठाचे तत्कालीन कुलगुरू पंडीत मदनमोहन मालवीय हांचे कडेन रँग्लर विण्णुपंत नारळीकर हांणी सुखात्मे हांची शिफारस केल्ल्यान ह्या विघीपिठांत सांख्यिकी विभाग सुरू जालो. 
ताचो वावर.
सुखात्मे हांकां मालवीयां कडल्यान प्रेरणा मेळिल्ल्यान ते आपल्या ज्ञानाचो आनी पदाचो देशाचे उदरगती खातीर उपेग जावचो म्हणून सदांच यत्न करीत रावले. भारतीय कृषिसंशोधन आनी हरितक्रांती मदीं तांणी संशोधन केल्लें सांख्यिकी तंत्रज्ञान खुबूच उपेगी थारलां. पशुवैघक, पशुपालन, सुधारीत आनी संकरीत बियाणां निर्मिती, बी हांचे कडेन संबंदीत सांख्यिकिंतूय तांचें संशोधन म्हत्वपूर्ण थारलां. जगाची अत्रधान्याची समस्या आनी आहार हे विशींय तांणी बरेंच संशोधन केलां. आहारा संबंदींचें तांचें ‘सुखात्मे-मार्गन गृहीतक’ प्रसिध्द आसा. मनशाक कितलें अन्न लागता, जागतीक उमासमार कशी मेजपाची हांचेर सुखात्मे हांणी 1961तं इंग्लंडाचे रॉयल स्टॅटिस्टिकल सोसायटींत सादर केल्ल्या प्रबंधाक लागून जगभर चर्चा सुरू जाली.
उपदेशक हें पुस्तक

उपदेशक हें पुस्तक.
Ecclesiastes
ग्रीक भाशेन एक्कलेसियास्तेस आनी हेबरेव भाशेन अहेलेत, ह्या सब्दांचो अर्थ म्हळ्यार एके धर्मिक जमातिचो फुडारी व एक धर्मिक जमात घडून हाडपी आनी ह्या अर्थान त्या मनशाक एक प्रवचनकार व सभेमाजार उलोवपी अशें म्हणूं येता. हे खेरीत दिशेन कोंकणींतल्यान त्या सब्दाचो ओंकार म्हळ्यार उपदेशक.
ह्या पुस्तकाच्या बरोवप्यान (जावं तो एक व सोबार लेखक) दिसा-दिसपट्त्या जिविताचो खल अणभव घेतला. दिसता ते परीं ताणें मनषाच्या जिविताच्या जिन्नस भाजूंचें बारिक शिकप केलां आनी जायत्यो भोंवंड्यो मारुन, वेग-वेगळी मनषाची परिस्थिती अणभवल्या.
ताचो मुखेल संदेश पुस्तकाचे सुरवातेकूच एका श्लोकान (१/२) पांच पावट तेंच उतर आनी शेवटाक (१२/८), स्पश्ट जाता : "पल्केपणाचें पल्केपण, सगळें म्हळ्यार पल्केपण.
मनशाचें जिवीत म्हळ्यार एक अर्थ नाशिल्ल्या घडण्यांची सांखळ ३/१-१३! सगळ्यो वस्तु मनशाक फसयतात. सगळो ताचो कश्टी वावर निर्फळ (१/४-११); जाणवाय अदिक गुस्पागोंदळ आनिंक नष्ट वाडयता (१/१२-१८); संवसारी खुशालकाय मनशाक तगता तसलें धादोसपण दिना (२/१-१२); बऱ्या आनी वायट मनषाचो, जाणाराचो आनी पिश्याचो शेवट एकूच (२/१३-१७); ग्रेस्तकाये आनी व्हडपणा पाटल्यान धांवतलो मनीस वाऱ्या पाटल्यान धांवतल्या एका पिसाट मनशा सारखो (२/१८-२६). सूर्या पोंदाक घडतल्या घडन्यांचेर मनशाक विस्वास ना; सगळ्याची ताका वाज आनी विट आयल्या; खैंचेच वस्तूक मोल ना ! "बऱ्या व प्रमाणीक मनशाक देव ह्या संवसारांत इनाम दिता तर वायटव्याक आनी नश्ट्या मनशाक तो खास्त लायता' ही परंपरेची शिकोवण जबा परीं, उपदेशक नयकारता आनी तें तत्व सारखें न्हय म्हण आपल्या खाशा अणभवांतल्यान सोबार पुरावे दिता (७/२५-८/१४). फुडाराचें चिंतल्यार मनशाक खरी सुरक्षा आनी शानताताय मेळोना (३/२१; ९/१०; १२/७); खरेपणीं, शाण्याक आनी मुरखाक, ग्रेस्ताक आनी दुबळ्याक, मनशाक आनी जनावराक एकूच शेवट : मरन कोणाकूच चुकना (२/१३-१७; ३/१८-२०). आक्ख्या पुस्तकांत, उपदेशक तरे-तरेचीं नश्टां व वायटां दाखळ करता आनी सूर्या पोंदाक ह्या संवसारांत घडता तितलेंय एक पल्केपण म्हण परतून परतून सांगता.
पळेइयात.
Ecclesiastes
Books_of_the_Bible
Bible
Amchem Noxib

Amchem Noxib 1963 vorsa prostut kelolem Konknni cholchitr.
Hem 1950chem Mogacho Anvddo uprant dusrem Konknni cholchitr asa ani nirmato Frank Fernandachem poilem cholchitr (Nirmon-a adim). Amchem Noxib lopkprio zalam.[2]Hachim kantaram-ui khup famad zaleant.[3]
Kolakar.
C. Alvares, Ophelia, Rita Lobo, Anthony Mendes, Antonette Mendes, M. Boyer, Kid Boxer, Souza Ferrao, Remie Colaco, Cyriaco Dias, Star of Arrosim, Titta Pretto, Rico Rod, Seby Coutinho, Alfred Rose, Philomena Braz, Lucian Dias, Leena Vaz, Master Vaz
Kothɑ.
Ponnjecho Dr. Monteiro ek vevsaik bhett divpak Mumboi pavta. Aplo mekllo vell sarpak to eka hottelant bhitor sorta, Thoinsor Flavia hea sundor gavpeak to bhulta ani poilech nodren tiche vixim mog kirlota. Dotorak aplea kama khatir thoinsorlo koddsorcho poddtta. Hea khatir Vales, hea tachea butkerak to Flaviachi sodpus korunk sangta. Punn Flavia, tankam dogainkui mellna, Itlean Dotor niraxi zavn Goeam portota. Ganvchem Emma Dotorak khub axeta ani aplo korunk vavurta. Itlean, Flavia aplo kontrad sompovn Goeam pavta. Punn Dotor hi khobor nokllo. Dotor aplea eka piddestak-Barettobabak bhett divpak veta. Flavia, Barettochi soiri asta. Punn Dotorak tichi bhett zavnk noxib na., Flaviachi khobor ganchea kaim tornnatteank kolltta. Barettochea bholaikechi chovkoxi korpachea niban te Flaviacher tir marunk sodtat ani he porim Barettok sotaitat.
He sotavnnentlo mekllo zavnk, ghorchim Flaviak ek kazari ostori mhonn vollokh korun ditat. Barettobabacho cholo Robert, hem apnnak boreak poddlem mhonn murgott’tta kiteak tacho dollo Flaviacher asta. Punn noxibachem chak he pavtt Dotorachea vordan firta, Dotorak Flavia doddtta ani sogllem khuxal cholta. Robert ani Emma dogaim he zoddiek doxim korunk vavurtat ani Flavia ek kazari ostori mhonn Dotorak sangtat. Ani porot he zoddiechi duspott zavnk pavta/ Punn noxiban ho goir-somoz pois zata ani koddsorlolim kallzam ekvott’ttat. Dotorachi part C. Alvares korta tor Flaviachem patr Rita Lobo korta. Rita Lobo hi hea filmant novem mukhamoll ji Mungllurkarn zavn asa ani sodheak Mumboi Andheri vibhagant ravta. Vinodi bhumikent Anthony Mendes ani Antonnete distat. Emmachi bhumika Ophelia ani Robertacho obhinoi M.Boyer kortat.
Manddo-dulpod, kantaram.
Hea filmantlo manddo-dulpod, Mollbailo Dov, Bheknnaita Pai kantaram bhov lovkik zaleant ani tim songitacho suvad ghevpeanchea vontthar ozun khellttat. EMI Gramaphone Company of India hannim kantaram mudraileant tim kantaram borovpi C. Alvares, M.Boyer ani Remmie Collaco zavn asat. Hea filmant ek Inglix kantar asa-I lost my heart to you jem Alfred Rose hannem ghoddlam ani Molly hinnnem gailam. Hea filmanchem khaxeleponn mhollear Anthony Mendes hacho vinod ani tantuntlim lokprio kantaram. Hea filmank ek lakh ponchvis hozar Rupia khorch aila.[5]
Sondorbh.
1. ↑ https://web.archive.org/web/20071002174419/http://www.goacom.com/joel/news/2007/apr/02apr07.htm
2. ↑ https://web.archive.org/web/20110615170445/http://www.goacom.com/joel/news/2007/apr/09apr07.htm
3. ↑ http://www.daijiworld.com/news/news_disp.asp?n_id=32041&amp;n_tit=News+headlines
4. ↑ http://goaheritage.in/parmal/content/stars.pdf.
5. Konknni Cholchitram by Isidore Dantas(2010)
लायन्स इंटरनॅशनल

वेगवेळ्या वेवसायांतल्या आनी उद्देधंद्यांतल्या लोकांनी, परस्पर – सहकार्य आनी मानवतेचें सेवाभावी कार्य करपाच्या उद्देशान स्थापन केल्ल्या मंडळाची संवसारांतली सगळ्यांत व्हडळी आंतरराश्ट्रीय संघटना. तिचें अधिकृत नांव इंटरनॅशनल असोसियेशन ऑफ लायन्स क्लब्स अशें आसलें तरी लायन्स इंटरनॅशनल ह्या नांवानच ती प्रसिद्द आसा. हे संघटनेची स्थापना टेक्सा राज्यांत डॅलसांत मेकिल्व्हन जॉन्स हाणें 1917त केली. संवसारांत 166 परस चड स्वतंत्र देशांनी हे संस्थेचे सुमार 28, 500 फांटे आसून, वांड्यांची संख्या 1990 मेरेन 10 लाखांवयर आसली. भारतांत हे संस्थेची सुरवात 1956 वर्सा जाली.
भारतांत पयलीं मुंबय आनी दिल्लीक हे संस्थेचे फांटे उगडले. उपरांत भारतांतल्या सगळ्या मुखेल शारांनी उपशारांनी ताचे फांटे जाल्यात. लायन्स इंटरनॅशनल आपलें लक्ष शेतवड, पर्यावरणाची राखण, तरणाट्यांखातीर कल्याणकरी कार्य, नागतीकत्व आनी देशभक्तीची सुजाण जाणविकाय, शिक्षण, समाजसुदारणा, भलायकी, समाजकल्याण, आंतरराश्ट्रीय संबंद आनी सुरक्षीतताय तरणाट्यांच्यो विदेशी भोंवड्यो, म्हाताऱ्यांखातीर आनी अपंगुळांखातीर कार्य हांचेर केंद्रीत केल्लें आसा. कल्याणकरी कार्यांत हॉस्पिटलांत उबारून तीं चलोवप, नेत्रचिकित्सा तशेंच कुड्ड्याखातीर सगळ्या तरांचो आदार, गरजेवंतांक आनी अपगुळांक वैजकीय उपचार उपलब्द करून आदार दिवप. तांचें पुनर्वसन, शिक्षणीक, भलायकेविशीं आनी समाजीक सेवाकार्य करप, आंतरराश्ट्रीय सहकार्य आनी सामंजस्य वाडोवप ह्या स्वरुपाचीं कामां ही संघटना करता. कांय फांट्यानी तरणाट्यांखातीर लिओ क्लब आनी बायलांखातीर लायनॅस क्लब सुरू केल्यांत.
लायन्स इंटरनॅशनल फाउंडेशन हें प्रतिश्ठान आपद्ग्रस्तांखातीर निधी उबारून तांकां आदार दिता. आंतरराश्ट्रीय स्थराचेर ही संघटना संयुक्त राश्ट्रांच्या सेवाकार्यांत वांटो घेता. तशेंच संयुक्त राश्ट्रांच्या कॅर (care) (को – ऑपरेटिव्ह फॉर अमेरिकन रिलीफ एवरीव्हॅर) ह्या विभागाचो एक वांगडी म्हणून कार्य करता. हे संस्थेचें बोधवाक्य वी सर्व ( we serve) अशें आसून लायन्स हो एक संक्षेप. एल म्हळ्यार लिबर्टी, आय म्हळ्यार इण्टॅलोजन्स, ओ म्हळ्यार अवर, एन म्हळ्यार नेशन्स, एस म्हळ्यार सेफ्टी अशें ताचें विवरण आसा.
द लायन हें संघटनेचें म्हयनाळें मूखपत्र इंग्लिशींतल्यान तशेंच संवसारांतल्या मुखेल अशा अठरा भाशांतल्यान उजवाडा येता. संघटनेचें आंतरराश्ट्रीय आधिवेशन दर वर्सा घडोवन हाडटात. अमेरिकेंत इलिनॉय राज्यांत ओक ब्रुक हे सुवातेर हे संघटनेचें मुख्यालय आसा. एक तेंपार थारावीक उच्च पदस्थ लोकांपुरतीच शिमीत उरिल्ली ही संस्था, आयचे घडयेक विस्तारीत जाल्या. तशेंच, तिच्या कार्याविशींच्य स्वरुपांत बदल जावन तिचें कार्य आताम सर्वसामान्यामेरेन पावंक लागलां. – कों. वि. सं. मं.
पूरक नोंदः रोटरी इंटरनॅशनल
गोंयचे तियात्रिस्त

तियात्रांत अभिनय करपी आसता ताका तियात्रिस्त म्हणटात.तियात्रिस्त तियात्रांत वेग-वेगळी भुमिका करता.देखीक: मोगाची,रागाची आनी वेग-वेगळी सवंगां करता. जुआंव आगुस्तीन फेर्नांनदीस,लुकासीन रिबैर,मिंगेल रोड,बायल-तियात्रिस्त म्हळ्यार रेजीना फेर्नांदीस आदी.
‘सायब’ रोशा (रोशा ए.जे.).
सायब रोशा एक बरोवपी आनी बसोवपी. जुवांव अगुस्तीन फेर्नांदीस हाचेवांगडा वावर केला.कार्लोत हे अस्तुरेक कोंकणी माचयेर ताणेंच हाडली.तांची बायल बाय एरमेलींद कोंकणी माचयेवेल्या पयल्यावयल्या तियात्री स्त्री-कलाकारांमदली एक. ’युनियन जॅक‘ ही ताची संस्था खूब वर्सां तिगली आनी तिणें एका काळार तियात्राच्या मळार भरपूर वावर केलो.
दियोगीन दे मेल.
दियोगीन दे मेल एक रचनाकर,गावपी,नट,कवी आनी नवलकथाकार.ताच्या गितांचो पांवडो उंचेलो-गोड ताळ्याचो गावपी म्हूण चड नामना जोडली.तियात्रिस्तांची अखेर चड करून आझीलांत जाता अशें तो सदांच म्हणी. ‘मोगूच व्हड‘हे ताचे नवलकथेचेर ‘मोगाचो आंवडो‘ हे फिल्म जालें.
सेबासत्यांव इनासियो दे सोजा

जल्म.
सेबासत्यांव इनासियो दे सोजा हांचो जल्म १९३३ वर्सा फेब्रुवारीच्या ९ तारकेर, बार्देज तालुक्यांतल्या आसगांव ह्या गांवात जालो.
तियात्राची आवड.
आपल्या बापायक आनी काकाक कार्नावालाच्या खेळांनीं, तियात्रांनीं आनी गांवांत जावपी हेर सणांनीं अभिनय करतात ते पळोवन, ६-८ वर्सांचे पिरायेरूच तांचे मन तांचेकडेन आकृष्ट जालें. कांय वेळान तेवूय तांच्यावांगडा तातूंत भाग घेवपाक लागले आनी तांणी तियात्रांत अभिनय करपाची तशीच तियात्र बरोवपाची कलालेगीत आत्मसात केली.
मुखेल तियात्र.
१९ वर्सांचे पिरायेर तांणीं आपलो पयलो तियात्र ‘तोड्डोकी बोर्नाल’ (१९५२) बरयलो. ताचे उपरांत ‘दोन दिसांचो भाटकार’ (१९५४), ‘कोण दिता नासलेल्यांक आदार’ (१९५७), ‘कोण ती ओस्तोरी?’(१९५९), ‘म्हाका फावो जालें’ (१९६१), ‘लव मॅरेज’ (१९६२), ‘कोरतुबांचें फारिकपोण’ (१९६३), ‘फावो ना तें मेळोना’ (१९६४), ‘विझमितांचो खुरिस’ (१९६५), ‘शेतकार गोंयकार’ (१९६८), ‘म्होजें नोशिब’ (१९६९), ‘उगडासार विसोर’ (१९६९), ‘फुडाराचेर शेवोट’ (१९७०), ‘घात आपल्याक सोंतोस पेल्याक’ (१९७२), ‘आयज ना तोर फाल्यां’ (१९७४) आनी ‘तुका लागोन’ (२००१) हे तियात्र बरयले.
दुस-यो आवडी.
 हाचेभायर मोंसिगनोर सेबासत्यांव रुदोल्फ़ दाल्गाडो, ह्या आसगांवच्या पूताचे यादीन तांणीं एक खास कांतार बरयलें आनी तें १९५७ वर्सा आपल्या तियात्रांत गायलें. तशेंच तांणीं १२५-साकून चड कांतांरां घडयल्यांत. तांतूंत मांडो, डुओ, डुएट, त्रियो आनी क्वॉर्टेट समाविश्ट आसात.
हेर कार्यां.
इगर्जेंखातीर, क्लबांखातीर, भुरग्यांची बाग, आदी सामाजिक कार्यांखातीर फंड एकठांय करपाक अशा ब-या कारणांखातीर तांणी बरयल्ल्या चडश्या तियात्रांचें माचयेर प्रदर्शन जालां. ते आपणाल्या गांवच्या क्रिस्तांव तश्याच हेर धर्मांच्या लोकांचे रिणी आसात, चडकरून श्री. पियो पिंटोचे जाणीं ताकां सांस्कृतीक कार्यावळींचें आयोजन करपाक नैतिक तसोच आर्थिक तेंको दिलो.
Shashikant Punaji

Xoxikant Krixnna Punaji (zolm' tarik: 22/01/1966) vo ek Goencho namnecho kovi. Toh Tuyem, Peddnne, ganvantlo. Soddhaya toh Alto Porvorim ravta. Tanne Mhaisur Videapittachi Hindint MA shik'klea.
Sahityik Fattbhum-i.
Punaji'n Konknnint so pustokam ujvaddak haddlim 
Bhurgeam khatir boroup.
Bhurgeam khatir Konknnint chaar pustokam boroilimː
Onnkar kortat.
Prodhanomontri sombodhon, “Maan ki Baat' Hindintlean okhil bharti-i reddio khatir vellavellar Konknnint onnkar
Bapa Mhojea Mogalla Gaion

Bapa Mhojea Mogalla.
(Charles de Foucauld, hannem ghoddlolea prarthna pormannem).
Bapa mhojea mogalla !
Mhojem jivit Tujea hatant soddtam,
Tuka man'ta titlench kor mhonn magtam;
kitem-i korxi, Tuzo upkar man'tam
soglleak toiar, sogllench mogan ghetam.
Tujich khuxi zaum-di mhoje sovem
somest mon'xam, soglleam rochnnam-i sovem
itlean sukhi dhados kalliz mhojem ǃ
Tuje lagim anik magchem kitem ?
Mhozo otmo Tujea hatant ghaltam,
Sogllea kallzan Tuka, Deva, ditam,
Kiteak Tuzo hanv chodd chodd mog kortam
Ani mhakach Tuje adhin ditam.
Vhodd-vhodd visvas Tujea mogar tthevtam,
Tujer patieun Tujea gopant liptam.
Hanv put Tuzo ( hanv dhuv Tuji)
Mhozo Tum Bap mhonntam :
Tuje-oslo Bapui mhaka mellnam !
http://www.songs-from-goa.at/info14-music-with-staffnotation.html
English.
Father,
I abandon myself into your hands;
do with me what you will.
Whatever you may do, I thank you:
I am ready for all, I accept all.
Let only your will be done in me,
and in all your creatures -
I wish no more than this, O Lord.
Into your hands I commend my soul:
I offer it to you with all the love of my heart,
for I love you, Lord, and so need to give myself,
to surrender myself into your hands without reserve,
and with boundless confidence,
for you are my Father.
This wonderful Prayer of Abandonment is written by Charles de Foucauld.
Polleiat.
Gaionnam
Cecilia Mhojem Nanv - Dulpod

Cecilia Mhojem Nanv.
Cecilia is my name
Type: Dulpod
Source: Lourdinho Barreto. Goemchem Git. Pustok 1, p. 41
Musical form: Binary
Literary form: Dialogue
Translated by Lourenço de Noronha, Vienna, June 2005
Cecilia mhojem nanv.
Cecilia is my name.
Cheddvam bhitor cheddum kurioso hanv.
Among all (the other) girls I am the smartest.
Tum kurioso zaleari [4],
If you are smart enough,
Mogê matxi judi talhar kori.
Cut my coat to suit (me).
Tugê judi talhar korunk?
Should I cut your coat to suit?
Irmanv mhogê bhurgi nhõi rê moti.
Oh my "elder brother", my mind is not young (childish).
Sinalko ditam pero.
I will give you a guava as a symbol.
Cecil você quer ou não quero ?
Cecilia, do you want or you do not want?
Maka naka tujem pero.
I do not want your guava.
Dilear puro mogachem utoru.
It is enough if you give me your promise of love.
Cecilia Mojem Naum.
Cecilia is my name
Type: Dulpod
Source: J.A.A. Fernandes, vulgo: André Xett (1884-1980. Album Cantarancho. Song No. 113. Bogtavaddo, Chorão
Musical form: Binary
Literary form: Dialogue
Translated by António Vicente de Noronha (1895-1982), Pandavaddo, Chorão, July 1981
Cecilia mojem nãum,
Cecilia is my name,
Chedvam bitôr chedum curiozo ãum.
I am the smartest among all girls.
Cecilia mojem nãum,
Cecilia is my name,
Chedvam bitôr chedum curiozo ãum.
I am the smartest among all girls.
Tum curiozo zaleari,
If you are smart enough,
Moguéli judi talhar cori.
Cut my coat to suit.
Tum curiozo zaleari,
If you are smart enough,
Moguéli judi talhar cori.
Cut my coat to suit.
Tuje judi talhar cori?
If I cut your coat to suit,
Moga môji burgui nuim rê môti.
My love, then my mind will not be young.
Tuje judi talhar côri?
If I cut your coat to suit,
Moga môji burgui nuim rê môti.
My love, then my mind will not be young.
Sinalaco ditam peru,
I am giving you a guava as a symbol (sign of my love),
Cecil voçe quero ou não quero.
Cecilia, do you want it or not.
Sinalaco ditam peru,
I am giving you a guava as a symbol (sign of my love).
Cecil voçe quero ou não quero.
Cecilia, do you want it or not.
Maca naca tujem peru.
I do not want your guava.
Dilear puro mogachem utoru.
It´s enough if you give me your promise of love.
Maca naca tujem peru.
I do not want your guava.
Dilear puro mogachem utoru.
It´s enough if you give me your promise of love.
Polleiat.
Dulpod Goenche
शंकरदेव

श्रीमंत शंकरदेव (असमीया : শ্ৰীমন্ত শংকৰদেৱ) हो असमीया भाशेचो एक बरोच नामनेचो कवी, नाटककार, गायक, नर्तक, समाजसंयोजक, आनी हिंदू समाजसुदारक आशिल्लो . नववैष्णव वा एकशरण धर्माचो प्रचार करून ताणें आसामी जिवीत एकठांय करून घटमूट केलें .
चरित्र.
श्रीमंत शंकरदेवाचो जल्म आसामांतल्या नौगांव जिल्ह्यांतल्या बर्दौवा लागसार अलीपुखरी हांगा जालो. ताची जल्मतिथि सादारणपणान १३७१ शाका अशें मानतात तरी अजूनय वादग्रस्त आसा. ताच्या जल्मा उपरांत कांय दिसांनी ताची आवय सत्यसंध्याक मरण आयलें. पिरायेच्या 21 व्या वर्सा सूर्यवतीकडेन ताचें लग्न जालें. मनु कन्या हाच्या जल्मा उपरांत सूर्यवती ही परलोक बायल जाली.
पिरायेच्या 32 व्या वर्सा शंकरदेवाक मोहभंग जावन ताणें पयली तीर्थयात्रा सुरू केली आनी उत्तर भारतांतल्या सगळ्या तीर्थस्थळांक भेट दिली. शंकर हांणी रुपा गोस्वामी आनी सनातन गोस्वामी हांचे कडेनय मुलाखती घेतल्यो. तीर्थयात्रेंतल्यान परत येतकच शंकरदेवाचें पिरायेच्या 54 व्या वर्सा कालिंदीकडेन लग्न जालें. तिरहुतिया ब्राह्मण जगदीश मिश्रान बर्दौवाक वचून शंकरदेवाक भागवत सांगून हें पुस्तक ताका भेटयलें. शंकरदेवान जगदीश मिश्राक येवकार दिवपा खातीर "महानत" सादरीकरणाचें आयोजन केलें. हाचे आदीं “चिहल्यात्राची” तोखणाय जाल्ली. शंकरदेव 1438 शाकात भुईयन राज्य सोडून आहोम राज्यांत प्रवेश केलो. विधीपुर्वक विप्रांनी शंकरदेवाच्या भक्तीप्रवचनाक खर विरोध केलो. शंकर वैदिक विरोधी मतांचो प्रचार करता अशें ब्राह्मणांनी दिहिगिया राजाक प्रार्थना केली. कांय प्रस्न विचारल्या उपरांत राजान ताका निरपराधी जाहीर केलो. हातीधारा घडणुके उपरांत शंकरदेवूय आहोम राज्य सोडून गेलो. 18 वर्सां पटवसींत रावून ताणें जायतीं पुस्तकां बरयलीं. पिरायेच्या 67 व्या वर्सा ताणें जायतीं पुस्तकां बरयलीं. पिरायेच्या ९७ व्या वर्सा ताणें दुसरे खेपे तीर्थयात्रा सुरू केली. ताणें कबीराच्या मठाक भेट दिवन ताका श्रद्धांजली दिली. ह्या प्रवासा उपरांत तो बारपेटाक परतलो. प्रशिक्षक राजा नारानारायण हांणी शंकरदेवाक आपयलो. 1490 वर्सा कूच बिहारांत तो वैकुण्ठगमी जालो.
शंकरदेवाच्या वैष्णव पंथाचो समज हो एक आलाशिरो. ह्या धर्मांत मूर्तिपूजेचें प्रधान्य ना. धर्मीक उत्सवांत फक्त एकूच पवित्र पुस्तक मंचाचेर दवरतात आनी फकत तें भोळें आनी भक्ती म्हणून अर्पण करतात. ह्या पंथांत दीक्षा घेवपाची पद्दत ना.
रचनां.
शंकरदेवान रचिल्ली पयली कविता अशी आसा:-
मृणाल गोरे

मृणाल मोहिले हांचो जल्म दि.24 जून 1928 या दिसा खेड हांगा जालो . मृणालचो बापूय येका भौणमानेस्त शासकीय महाविधालयाचो प्राच्रार्य आशिल्लो . मृणालानूय दोतर जावचें अशी बापायची इत्सा आसली . पूण एस .एम.जोशी , मधू लिमये , भाउसाहेब रानडे हांच्या भाशणाचो परिणाम जाल्यान सूरू आशिल्ले वैजकी शिक्षण सोडून समाजकार्यांत हुडी घेतली . पिरायेच्या 20व्या वर्सा राष्ट्र सेवा दलाच्या कामांत स्वता गुरपटावन घेतलें . (केशव) बंडू गोरे हांगासर टोपीवाला बंगल्यांत रावपाक आयली. गोरेगावांतल्यान तिज्या सामाजिक कार्याक खूब्ब व्हड प्रमाणांत सुरवात जाली.खर्या अर्थान समाजिक ल्हानतल्या ल्हान मनशाचो प्रस्न तिणे धसाक लायलो. समाजकारण तिज्या रगतान घोळटालें .तिणे राजकाण केलें ते सत्तेखातीर न्हय तर समाजाखातीर. लोकांचो उदकाचो प्रसन धसाक लावपाक तिणे हर येत्न केली. शिवसेनेसरक्या पक्षन तिची पाणीवाली बाई म्हूण निंदा केली . तीच तिची वळख जाली . मनशाचे कार्य जेन्ना राजकारणाक पयस करून फूडे वता तेन्ना राजकारणाक पयस करून फूडे वता तेना राजकाणांतले विरोधक लोगीत याद दवरात .ज्या शिवसेनेन तिची पाणीवाली बाई म्हूण निंदा केल्ली त्याच शिवसेनेन गोरगाव पुलाव तिचे नाव दिवचें म्हूण फुडाकार घेतलो 1977 या वर्सा जेन्ना ईंदिरा गांधी हरली तेन्ना मृणाल गोरे जिकली. त्यावेळार मुंबयन येक घोषणा फामात जाल्ली, पानीवाली बाई दिल्लीवाली बाई पानी मे और दिल्लीवाली बाई पानी में त्यावेळावयले पंतप्रधान मोरारजी देसाई हाणी मृणाल गोरेक आरोग्य मत्रीपद दिलें. तिणें ते घतलें ना. विधानसभेंत वडखळ नाका आनी दर्डा प्रकरण तिणे ते गाजयलें. बॅ. अतुलेचो सिमेंट घोटाळो तिणेच भायर काडलो.पाणी प्रस्नाप्रमाण म्हारगायेविरुद तिचो लोटणें मोर्चा लेगीत फामात जालो . मुंबय स्वस्तान घरा बांदप तिणे खरें करुन दाखयलें . 350 गृहनिर्माण संस्था तिणे तयार केल्यो . इतलेच न्हयत गरीबांखातीर 6 हजार घरां बांदून दिली. बायलांखातीर रातदिस वावरली. इतलें करुनूयबी हांवे केलॆं अशी स्वताची तोखणाय खंयच करूंक ना. स्वच्छ चरित्र्य लोकांखातीर काम करपाची तीव्र इत्सा , लोकांच्या प्रसनांची जाणीव आशिल्ली आनी खंयच्या मनशाच्या मदतीक धावून वचपी या पाणीवाल्या मृणाल मावशेक 84 वर्सांचे जिवित मेळ्ळें.दि 17 जूलै 2012 या दिसा मृणाल गोरे हांका वसय.हांगासर ह्रदयविकीरान मरण आयले.
५वो गोवा युवा महोत्सव (७, ८ जानेवारी २०००)

५वो गोवा युवा महोत्सव(७,८ जानेवारी २०००) कोंकणी भाशा मंडळान आयोजीत केल्ल्या पांचव्या गोवा युवा महोत्सवाचे दिवली पेटोवन श्री. फ़्रांन्सिस्क सार्दिन हांणी उक्तावण केलें. तांच्या वांगडा युवा महोत्सवाचे कार्याध्यक्ष आनि आदी हाजीर आशिल्ले. हो युवा महोत्सव दोन दीस ७ आनी ८ जानेवारी २००० ह्या दिसा आयोजीत केल्लो.
ह्या युवा महोत्सवातल्यान फ़ाटल्या पांच वर्सांत कितलेशेच तरणाटे फ़ुडें आयले. ह्या युवा महोत्सवांत विंगड विंगड सर्ती आयोजीत केल्ल्यो त्यो अश्यो मेकळें मळब, चौरंग, जुगलबंदी, ट्रिओ, कोंकणी पोप, टिवल्यो बावल्यो, खेळ, आयलें तशें गायलें, फ़टाफ़ट, उमाळे, राटावळी, बोंदेरां आनी आदी.
ह्या युवा महोत्सवाक स्वामी विवेकानंद कला सादरीकरण मंच, केरी, सत्तरी ह्या पंगडाक जैतीवंत पंगड म्हूण घोळटे करंडक अनी रोख इनाम फ़ावो जालें.कार्याध्यक्ष म्हूण त्रिबोलो द सौज हांणी जापसालकी सांबाळ्ळी.
Bebinka

Bebinka ho ek gõycho paromporik godd jin'nos. Taka "bebika", "bebinca" oxem-i mhonnttat. Zori tem gõyant khub famad asa tori tem purtugalak pasun tem famad asa. Porompore promann dor bebinkak 7 xiro astat, punn kaim pautti chodd aspak xoktat. Pitt, sakor, tup, tanteacho boll, nal'lache ros he tache samgri zaun asa. Eka kunneant sonn'nnam ghalun taka uzo laitat ani tachea voir handdyent bebinkak toyar kel'lo ros il'lo il'lo korun ghaltat. Bebinkacheo xiro ek ek korun bhajpak zai. Bebinka gõychea festank, kazarank toxench kristi somazache her mhotvache porbamni vaprotat. Kaim lok bebinka gõychea bhair pasun dhaddtat.
Itihas.
Bebinka gõyant toyar zal'lem oxem mhonnttat. Sompeponni mell'llil'le samgri vaprun toyar kortat. Kalla promann bebinka toyar korpache pod'dhotint bodol ghoddot aila.
Bebinka koxem toyar korop.
Bebinka toyar korpak poilim sakor ani udok chulyer dourun tachem mel kortat. Uprant tantut pitt ani mitt ghalun doullotat. Magir zaifollacho pitto ghaltat. Ani tantunt tanteacho boll ghalun porot doullotat. Atam dusre handdyent nal'lacho ros datt ani patoll oxe don vantteamni dourat. Poilim datt ros gallun ghalpacho ani uprant patoll ros ghalpacho. Chulyer handdi dourun tantunt ghi ghalpachi ani taplea uprant thoddo ros ghalun to bhajlea uprant ani thoddo ros ghalpacho ani to bhajlea uprant ani thoddo ros ghalun sonn'nna ghatil'lea kunn'nnem te handdir dourun dusri xir toyar korpachi ani ti toxich bhajpachi. Oxem korit vochpachem, 7 xiro zai pasun nazalear ros somp pasun. Hache bhair ani zaite toramni bebink toyar korpak xoktat.
Bebinkachem vaddop ani khaup.
Bebinka barik katrun khatat. Punn tem aiskrimi vangdda vaddttat. Tem choddxem kazarak, vadd'dis, festank kristi somazant vaddttat.
गोंयचीं घरां

गोंयचीं घरां 18व्या आनी 20व्या शेंकड्यां मदीं बांदिल्लीं.
वास्तुचो प्रभाव.
गोंयच्या वास्तुचेर प्रभाव पडपी कांय कारणां.
भायलो भाग.
पारंपारीक पूर्व-पुर्तूगेज घरां भितरल्यान दिसपी ल्हान जनेलाचीं आसलीं; हें बायलांचें एकसुरेंपण दर्शायतालें.घरां आंगणात उगडटाले,आनी क्वचितूच रस्त्यावटेन उगडटालें.18 मध्य आनी 20 व्या शतकात क्रिस्ती घरां भायल्यांतल्यान दिसपी बांदिल्लीं, आनी ताका बाल्कांव आनी पडवी रस्त्याक तोंड करून आशिल्ले.व्हडले बाल्कांव रस्त्याकडेन तोंड करून बसपाखातीर आसताले जंय दादल्या आनी बायलांक एकटीं बसून पळोवंक आनी पळोवन घेवपाखातीर आसताले', तांच्या शेजा-याकडेन खबरो मारपाक वा फकत सांजेचें वारें घेवपाक. हे बाल्कांवांक सोबा हाडपी आकृती आसताल्यो ज्यो केन्ना केन्ना पांवड्यामेरेन आसताल्यो ज्यो घराक आनीक उंचाय दिताली. हें आनी ल्पीन्त दोनूय धन्याचें स्थान चित्रायतालें.रचना म्हणून आयल्यात पूण गोंय एक समान उद्देश करता: घरांक वळख बांदकाम करपाक मदद दिवपाखातीर.जनेलां ल्हवूल्हवू अदीक,अलंकृत आनी अभिव्यक्त करपी जालीं.
पातोळ्यो

पातोळ्यो (एकवचन: पातोळी) हळडिच्या पानाच्यो केकी, एक प्रात जो चड करून भारताच्या असतंप्त दऱ्यादेगेर आनी हेर भारती दऱ्याच्या जुंव्यांचेर कारपांत येता. तातूंत नाल्ल, तांदूळ आनी गोड वापरतात आनी हळडिच्या पानानीं तें गुटलावन रांदपांत येता.
हिंदू समाज.
कोंकणी-उलोवपी हिंदू पातोळ्यो श्रावणच्या दूसऱ्या आयताराक, नाग पंचमेक आनी हार्तालिका दिसा गणेशाच्या आदल्या दिसा करतात. मिठावीण पातोळ्यो, पार्वती देवतेक भेटोवपांत येतात, एका दंतकथे प्रमाणें, तिच्या गुरवारपणाच्या दिसांनी तिका चड गोड वस्तू खावपाची रूच येताली.
त्यो पानांनी गुठलावन एका ताटांत लोकांक वाडपांत येतात. चड करून पान काडून त्यो शिवराक परबेच्या जेवणांत हिंदू परबांनी खावपांत येतात. 
क्रिस्ती समाज.
गोंयकार कातल्क पातळ्यो सोंपेपणी करपाची रीत उकड्या तांदळांचो खळ ताज्या हळडी पानाचेर दाळप जाचेर ताजें चून आनी माडांचें गोड जोडपांत येता. निमाणें, पानां दोडून, बंद करतात आनी बाफान रांदतात, एका पारंपरीक आयदनांत जाका चंद्रो म्हणटात. त्यो एका ताटांत गरम केल्ल्यो पानां सयत वाडपांत येतात ज्यो पानां सोलून खावपाच्यो. चड करून त्यो च्या वा हेर गरंम पिवपां सांगाताक दितात[.
कातल्कांचें आस्सुंप्ती सायबिणिंचें फेस्त (एक पवित्र संताचो दीस) जो 15 ऑगस्टाक पडटा जो भारताच्या स्वतंत्राये वांगडाक समरपितात. तो एक गोंयकार कातल्क समाजाक चड लागशिलो दीस कित्याक जायतेच गोंयचे गांव कणसाचें फेस्त ह्या दिसा समरपितात आनी पातोळ्यो मुखेल प्रात त्या सुवाळ्याचो जावन आसा. त्यो गोयांत सां जुआंवच्या फेस्ताकूय 24 जुन्हाक करपांत येतात.
गोंयकार लोक-कातल्क तशेंच हिंदू, पातोळ्यो, वजें कशें नवऱ्यागेर धाडटात. गोंयकारांनी मदीं, पातोळ्यो शेजाराक आनी इश्टांक नवें भुरगें जल्मांक येतच धाडपाची पद्धत अजून चालू दवरल्या. पातोळ्यो घर बांदून तयार जालें म्हण कळोवपाक वांटपांत येतात. थोडे गोंयकार कातल्क कुटुंब जंय एका घरच्या वांगड्याच्या सोंपलेल्याचें दूख्ख पाळटात, तांकां पाठयतात.
नोरतेरां तांकां पान मोरी वा 'ईस्ट इंडियन लीफ केक्स' म्हणटात. मुंगळुरकार 'पातोले' आपल्या उच्चारांत म्हणटात.